Forsvar (fotball)

En forsvarer eller forsvarsspiller i fotball er de utespillerne på et lag som i utgangspunktet er i den bakre forsvarlinjen i spillesystemet i laget og har hovedsakelig som oppgave å forsvare sitt eget mål ved å avverge angrepene til motstanderne. I eldre tider hadde forsvarerne nesten utelukkende fokus på forsvarsspillet, mens de i moderne fotball også blir benyttet i angrepsspillet.

Tallet på forsvarsspillere på et lag er normalt tre, fire eller fem etter hvilket spillesystem som blir benyttet og de blir tradisjonelt inndelt i tre typer: midtstopper, libero og back

Forsvarere
Forsvarerne blir delt inn i tre hovedgrupper: stopper, libero og back. Hovedrollen deres er å forsvare sitt eget mål ved å:

 Organisere forsvarlinjen sin i tråd med spillesystemet og posisjonen sin for å hindre eller gjøre det vanskelig for de angripende spillerne til motstanderlaget å sende ballen i eller i nærheten av sitt eget målbur.
 Markere angrepsspillerne til motstanderne slik at de ikke kan ta imot pasninger.
 Hindre og stoppe angrep fra motstanderne ved å ta fra de ballen gjennom såkalte taklinger eller brytinger.

Hvor mange forsvarsspillere et lag har varierer med taktikken og spillesystemet. Det vanligste tallet er fire, et offensivt spillesystem tre og i et defensivt spillesystem fem. Det er fritt frem for laget å omdisponere tallet på forsvarer under en kamp etter egen taktikk og det resultatet en vil oppnå. Det er ingen forskjell i fotballreglene for en forsvarer, midtbanespiller eller angriper.

Midtstopper
Midtstopper, eller midtforsvarer (på engelsk centre-half eller central defender), hører i utgangspunktet til i midten av den bakre forsvarrekken til laget. Hovedformålet for en midtstopper er å hindre spillerne til motstanderne, og fremfor alt de sentrale angriperne til motstanderlaget, fra å gjøre mål og starte angrepsspillet til laget fra egen banehalvdel.

I de fleste moderne spillesystem benytter en to og av og til tre midtstoppere.

Libero
En libero (på engelsk sweeper) er en forsvarsspiller som ikke har markeringsoppdrag og isteden er fri (liber) til å hjelpe laget hvor det trengs. Liberoen har normalt sett utgangspunkt i midten av forsvarlinjen. Noen lag benytter liberoen utelukkende som defensiv spiller, mens liberoen i andre lag kan være med frem på banen og delta i angrepet.

I senere år har det blitt nokså uvanlig å bruke libero og dette henger sammen med at færre lag spiller mann-mann-markering og isteden spiller et soneforsvar. Dette har gjort liberoen delvis overflødig.

Sideback
Sidebackene (på engelsk full-back eller wing-back) er de forsvarerne som har utgangspunkt på kantene, på hver side av midtstopperne.[3] Normalt sett blir det benyttet en sideback på hver kant, og de blir da kalt høyreback og venstreback.

Sidebackene har som regel i oppgave å hindre kantspillerne til motstanderne fra å ta seg forbi forsvarlinjen på kantene og angripe målet eller skape målsjanser i form av pasninger eller innlegg, mot målet. I moderne fotball har sidebackene fått stadig større offensivt ansvar. De skal gi laget bredde i angrepsspillet og selv kunne ta seg forbi forsvarerne til motstanderne for å slå innlegg mot målet til motstanderlaget.

I spillesystem som benytter seg av tre midtstoppere, får sidebackene oftest en posisjon høyere i banen, noen ganger i høyde med midtbanen. De har da ansvar for å passe kantspillet både offensivt og defensivt.

Referanser 

Posisjon (fotball)